	
            Na osnovu člana 75. Zakona o državnoj službi u Tuzlanskom kantonu – prečišćeni tekst (,,Službene novine Tuzlanskog kantona“, broj: 11/24), Pravilnika o unutrašnjoj organizaciji Ministarstva poljoprivrede, šumarstva i vodoprivrede, broj: 04/1-02-010075/24 od 22.4.2024. godine (Odluka Vlade Tuzlanskog kantona o davanju saglasnosti, broj: 02/1-02-10075-6/24 od 21.5.2024. godine), broj: 04/1-02-010075-9/24 od 14.4.2026. godine (Odluka Vlade Tuzlanskog kantona o davanju saglasnosti, broj: 02/1-02-13039/26 od 30.4.2026. godine) i broj: 02/1-02-10075-6/24 od 21.5.2024. godine) i broj: 04/1-02-024734/26 od 24.8.2026. godine (Odluka Vlade Tuzlanskog kantona o davanju saglasnosti, broj: 02/1-02-13039/26 od 30.4.2026. godine)  i Odluke Vlade Tuzlanskog kantona o davanju saglasnosti, broj: 02/1-02-24734-4/26 od 08.9.2026. godine, Direktor Poljoprivrednog zavoda, upravne organizacije u sastavu Ministarstva poljoprivrede, šumarstva i vodoprivrede objavljuje

JAVNI OGLAS
za prijem namještenika u radni odnos na neodređeno vrijeme u
Poljoprivrednom zavodu, upravnoj organizaciji u sastavu Ministarstva
 poljoprivrede, šumarstva i vodoprivrede Tuzlanskog kantona

1. Naziv radnog mjesta:
· „Viši referent za ekonomsko-finansijske poslove“ u Poljoprivrednom zavodu, upravnoj organizaciji u sastavu Ministarstva poljoprivrede, šumarstva i vodoprivrede, 1 (jedan) izvršilac.

	2.  Opis poslova: 
	 - prikuplja podatke za izradu Plana javnih nabavki Zavoda,
          - priprema dokumentaciju za provođenje procedure javnih nabavki za potrebe Zavoda,
          -vrši prijem i obradu prispjele dokumentacije koja se odnosi na ekonomsko-finansijsko poslovanje, 
         - radi na pripremi i obradi finasijske dokumentacije, pripremi i popunjavanju propisanih obrazaca koji prate dokumentaciju u vezi sa redovnim poslovanjem Zavoda i iste dostavlja Trezoru Ministarstva finansija,
          - vrši nabavku kancelarijskog i ostalog materijala, te sitnog inventara za potrebe Zavoda,
          - izdaje materijal zaposlenicima Zavoda,
          - vodi evidenciju o nabavljenom kancelarijskom i drugom materijalu, te sitnom inventaru i sačinjava izvještaje o stanju materijala u Zavodu,
          - vodi evidenciju stalnih sredstava i njeno ažuriranje,
          - kontaktira dobavljače u vezi servisiranja opreme Zavoda,
          - vrši evidenciju ugovora sa dobavljačima i krajnjim korisnicima i prati njihovu realizaciju,
          - priprema, evidentira i čuva ekonomsko-finansijske podatke i osigurava njihovu povjerljivost,
          - vodi i arhivira poslovne knjige i računovodstvenu dokumentaciju,
          - neposredno učestvuje u izvršavanju općih i pomoćnih poslova,
          - izrađuje jednostavne akte iz oblasti ekonomsko-finasijskih poslova Zavoda,
          - obavlja i druge poslove po nalogu direktora Zavoda,
          - za svoj rad odgovora je direktoru Zavoda.
            	
	3. Opći uslovi: 
U radni odnos na radno mjesto navedeno pod tačkom 1. Javnog oglasa, može biti primljeno lice    koje ispunjava opće uslove iz odredbe člana 77. Zakona o državnoj službi u Tuzlanskom kantonu, kako slijedi: 
       - da je državljanin Bosne i Hercegovine, 
       - da je starije od 18 godina, 
       - da je zdravstveno sposobno za obavljanje poslova utvrđenih za navedeno radno mjesto, 
       - da ima vrstu i stepen školske spreme potrebnu za obavljanje poslova navedenog radnog mjesta        
         prema Pravilniku o unutrašnjoj organizaciji Ministarstva poljoprivrede, šumarstva i            
         vodoprivrede, 
       - da u posljednje dvije (2) godine od dana objavljivanja javnog oglasa nije otpušteno iz organa 
državne službe kao rezultat disciplinske kazne na bilo kojem nivou vlasti u Bosni i Hercegovini,
       - da nije obuhvaćeno odredbom člana IX. 1. Ustava Bosne i Hercegovine.

    4. Posebni uslovi:
    Pored općih uslova, kandidat treba ispunjavati i sljedeće posebne uslove za vršenje poslova radnog mjesta pod tačkom 1. ovog Javnog oglasa, propisane Pravilnikom o unutrašnjoj organizaciji Ministarstva poljoprivrede, šumarstva i vodoprivrede i to:
   - IV stepen stručne spreme, gimnazija, ekonomska, upravna ili birotehnička škola,
   - položen stručni ispit za namještenike za rad u organima državne službe i
   - najmanje deset (10) mjeseci radnog staža ostvarenog poslije završene srednje škole.

        5. Potrebna dokumentacija:
Na Javni oglas zainteresirani kandidati obavezno prilažu sljedeću dokumentaciju:
1. potpisana pisana prijava na Javni oglas sa kratkom biografijom i kontakt podacima (adresa i broj telefona),
2. ovjerena fotokopija diplome o traženoj stručnoj spremi,
3. ovjerena fotokopija uvjerenja o državljanstvu,
4. ovjerena fotokopija  izvoda iz matične knjige rođenih,
5. ovjerena fotokopija potvrda/uvjerenja o radnom stažu u struci nakon završene stručne spreme,
6. ovjerena fotokopija uvjerenja o položenom stručnom ispitu za namještenike za rad u organima 
državne službe,
7. ovjerena izjava kandidata da u posljednje dvije (2) godine od dana objavljivanja Javnog oglasa nije otpušten iz organa državne službe kao rezultat disciplinske kazne na bilo kojem nivou vlasti u Bosni i Hercegovini, 
8.ovjerena izjava kandidata da nije obuhvaćen odredbom člana IX. 1. Ustava Bosne i Hercegovine.

Napomene: 
Dokumenti koji se prilažu uz prijavu na Javni oglas moraju biti u originalu ili ovjerenoj fotokopiji.
Ovjerenom izjavom smatra se izjava čiji je potpis ovjeren kod nadležnog gradskog/općinskog organa uprave ili notara.
[bookmark: _GoBack]Ovjereni dokumenti i izjave kandidata kojim se dokazuje ispunjavanje uslova iz Javnog oglasa ne mogu biti stariji od šest (6) mjeseci od dana objavljivanja Javnog oglasa. 
Kandidati koji ostvaruju pravo po osnovu Zakona o dopunskim pravima branilaca i članova njihovih porodica – treći prečišćeni tekst („Službene novine Tuzlanskog kantona“, broj: 8/26) i Pravilnika o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona („Službene novine Tuzlanskog kantona“, broj: 9/14 i 6/15), potrebno je da, pored obavezne dokumentacije, uz prijavu dostave i dokaz o ispunjavanju uslova iz navedenog Zakona i Pravilnika.
Kandidat koji nema položen stručni ispit za namještenike, može biti primljen u radni odnos, ali dužan je isti položiti najkasnije u roku od šest (6) mjeseci od dana prijema u radni odnos.
          Komisija za provođenje Javnog oglasa, nakon utvrđivanja liste kandidata koji ispunjavaju uslove oglasa, obavit će usmeni intervju sa kandidatima sa liste o čijem će mjestu i terminu održavanja kandidati biti naknadno obaviješteni.  
        Namještenik koji bude primljen u radni odnos putem ovog Javnog oglasa dužan je dostaviti ljekarsko uvjerenje o zdravstvenoj sposobnosti za obavljanje poslova navedenog radnog mjesta (ne starije od tri (3) mjeseca). U slučaju da kandidat ne dostavi ljekarsko uvjerenje nakon prijema, bit će odabran sljedeći kandidat sa liste koji taj uslov ispunjava.
          Namještenik koji bude primljen u radni odnos putem ovog Javnog oglasa (ukoliko se radi o prvom zapošljavanju u organima državne službe) podliježe obavezi probnog rada u trajanju od tri (3) mjeseca.



Traženu dokumentaciju, u zatvorenoj koverti, potrebno je dostaviti u roku od petnaest (15) dana od dana objavljivanja Javnog oglasa u dnevnim novinama, na protokol Poljoprivrednog zavoda, upravne organizacije u sastavu  Ministarstva poljoprivrede, šumarstva i vodoprivrede, Obala Zmaja od Bosne 10 (Ured za zajedničke poslove - centralna pisarnica) ili putem pošte u zatvorenoj koverti, na kojoj na prednjoj strani mora biti navedeno: „ Poljoprivredni zavod, upravna organizacija u sastavu Ministarstva poljoprivrede, šumarstva i vodoprivrede, Obala Zmaja od Bosne 10, putem CENTRALNE PISARNICE, na adresi: Fra Grge Martića 8, 75000 Tuzla, - („Za Komisiju za provođenje Javnog oglasa za prijem namještenika - Viši referent za ekonomsko-finansijske poslove - ne otvarati“).

Ovaj javni oglas bit će objavljen u dnevnim novinama „Večernji list BH“ i na službenoj internet stranici Ministarstva poljoprivrede, šumarstva i vodoprivrede (mpsvtk.gov.ba) i bit će otvoren petnaest (15) dana od dana njegovog objavljivanja u dnevnim novinama.

Nepotpune i neblagovremene prijave bit će odbačene i neće se uzeti u razmatranje.

                                                                                                    
                                                                                               Poljoprivredni zavod
                                                                                                Tuzlanskog kantona


